Minulý týždeň začalo leto. Nielen v kalendári, ale aj naozaj. A k letu nepatrí len voda a slnko, ale aj tieň a knihy. ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌

Otvoriť v prehliadači
Minulý týždeň začalo leto. Nielen v kalendári, ale aj naozaj. A k letu nepatrí len voda a slnko, ale aj tieň a knihy.
## U nás v kníhkupectve
Cez deň horúco + večer búrka = leto a preto sme pre vás pripravili – tak ako každý rok – letné čítanie. Príďte si vybrať knihu na leto a my vám ju predáme s 20% zľavou. Akcia platí pre členov Artorum klubu na jeden nákup denne od 23. 6. do 20. 7. Vezmite si potom knihy niekam do chládku, na chatu, pod stromy, na pláž, do chalupovej kuchyne či len na gauč alebo do postele u vás doma a začítajte sa.
A ak neviete, čo si vybrať, sledujte našu stránku. Alebo príďte k nám a nechajte si poradiť. Poprechádzali sme sa po kníhkupectve, vybrali sme pre vás knihy podľa rôznych kritérií a budeme ich postupne uverejňovať na našej stránke aj na sociálnych sieťach a v newslettroch. Z niektorých výberov sme spravili výklady, príďte sa pozrieť.
Keď sa obzrieme za minulými newslettrami U nás v kníhkupectve, vidíme, že sú nielen o tom, čo sa deje na Kozej 20 v bývalom mäsiarstve, ale aj o tom, aké bolo, je alebo bude počasie. Tak napríklad teraz je búrka, je krátko po ôsmej, kníhkupectvo sme zavreli a tešíme sa z dažďa. Snáď bude pršať celú noc. Pri takomto počasí sa veľmi dobre čítajú knihy.
Minulý týždeň sme u nás v kníhkupectve mali dve zaujímavé debaty. Jedna bola obzvlášť zaujímavá, lebo mala čisto ženské publikum. Tento týždeň budeme mať ešte jednu poslednú a potom bude už naozajstné leto, oddychovacie, horúce, prázdninové, dobrodružné.
No na to, aby mohli byť prázdniny, musí byť ešte koniec školského roka. A výborný spôsob, ako poďakovať napríklad učiteľom a učiteľkám našich dietok, je dať im nejakú peknú pohľadnicu a darovaciu kartu do Artfora, aby si mohli prísť vybrať to, čo sa im páči.
A aj vy to tak máte, že vašim dietkam dávate za vysvedčko zmrzlinu a knihu? Či len knihu? U nás v kníhkupectve knihy máme, príďte si pokojne vybrať. A v kaviarni máme aj nanuky. A ak si kúpite detskú knihu, dostanete k nej ešte jednu perfektnú srandovnú knihu o inakosti ako darček. A kľudne príďte aj bez vysvedčka, len tak, pre radosť. Čakáme vás v pracovné dni od 9:00 do 20:00 a v sobotu od 9:00 do 14:00.
## Napísali o Artfore k 35. narodeninám
1. Existujú pre mňa dôležití ľudia, s ktorými sa rád stretávam. A veľmi rád práve v Artfore. 2. Takmer všetky pre mňa podstatné knihy som za posledných 35 rokov objavil v Artfore. 3. V Artfore sa mi stáva táto udalosť: na pulte leží kniha/knihy, ktorá/ktoré sa o niekoľko minút ocitne/ocitnú v mojej taške. Nemyslím si, že je to nezabudnuteľná udalosť, keďže sa mi to stáva dosť často. Ján Štrasser, spisovateľ a publicista
Artforum
Kozia 611/20, 811 03, Bratislava
Tento e-mail sme vám poslali, pretože ste sa prihlásili k odberu newslettru alebo ste u nás nakúpili. Chcete sa odhlásiť? Ak naopak poznáte niekoho, kto by chcel dostávať správy o dobrých knihách, do odberu newslettra sa môže prihlásiť na tomto linku.